Aɣecter

Aɣecter ( Assaɣ ussnan : Vulpes zerda ) d yiwet ger telmas n iburaɣ yettidiren deg uneẓruf ameqran n Tefrikt n ugafa yakk d kra n yideggan deg tzunegzirt Taserɣint . Llan kra n imusnawen n tesnudert iy ssesmilen aɣecter d tawsit tasimant (Fennecus), maca imusnawen niden ssesmilen-t deg tewsit n tburaɣ ( Vulpes ), dɣa d asesmel-a aneggaru i d amaddud.

Aglam

Iɣecter d aɣersiw meẓẓiyen yakk deg twacult-is ( taydiyyin , anda azuk-is ur yugar ara 1,5 kg, ma d tiddi-ines alamma d tuyat 20 cm. Ma d teɣzi n tfekka-ines 40 cm. Asallaf-is 25 cm, Imeẓẓuɣen n iɣecter d wid igan meqqer-it yakk ɣef wid-ak n taydiyyin niden, acku teɣzi-nsen ttawaṭ ɣer 15 cm. Ayen id t-ittallen deg twakksa n weẓɣal yernan ɣef tfekka-ines mi ara ad zrin idammen seg yimigen n idammen yellan s waṭas deg umeẓẓuɣ n iɣecter. Akken daɣen i d-tettallen deg tmesliwt n tgemrawin-is . Ini n weglim n iɣecter d awraɣ am yijdi ayen id s-yettaken asengel deg twennaṭ anda yettidir.

Ansayen d tudert

Iɣecter yettidir deg wengu ɣezzifen yettwaɣzen ar 10 n imitren yal angu ttidiren dges aṭas n iɣectren ɣef anect-a iga d netta i d talmest tamyiwent deg taydiyyin yettidiren deg tegrawin, Yal tagrawt dges awtem d kra n twetmin maca deg kra n wakuden yettidir yakk d twetmin ugar n yiwen n uwtem i wakken ad aggẓen (ad ḥedden ɣef) tagrawt, Maca iwtmen ayi isennawen ttwazraben seg tegrawt mi ara ad bberbren .

Učči

Iɣecter d aɣersiw aramma , Armud-is yettidil deg iṭ anda iy gemmer timseɣẓaẓ am iɣeṛdayen d idwa yakk d iburɣas d tzermemmuyin d iylalen akk d tmellalin-nsen, Maca tuget deg-sen tetten imɣan am igumma d iẓuran.

Amyaraw

Tawtemt tessuddus (tessewjad) iman-is i wmercel s ukessel n uzagur-is ɣef uwtem id tferren s iman-is, awtem agejdan yezmer ad immircal yakk d waṭas n twetmin ma d awtem asennay yettmircal anagar d yiwet n tewtemt neɣ tikwal ur yettmircal ara yakk, Tasemhuyt n umercel yettili-d gar n Yennayer d Meɣres , Seld n Tadist yettaṭafen azal n 52 n wussan tettarew-d tewtemt 5 n ikzan (ameẓyan n uɣecter), Dɣa tawtemt tettarew yiwet n tikkelt deg useggas maca llant tikwal dgi id tettarew snat n tikkal deg useggas.

Agrad n iɣecter

Iɣecter iga d talmest tamyiwent n iburaɣ i yezmer ufgan ad tyig d aɣersiw amegrud maca ur tessegraden ara s tarrayt tummidt am yimcac d iṭan .

Iɣecter deg umezruy alsan d yidles

Ẓeṛ daɣen